Ababaka ba parliament ab’ekibiina kya Democratic Party balangiridde nti batandise ku nteekateeka zokugoba president w’ekibiina kyabwe Norbert Mao, oluvannyuma lwókuwaayo ekibiina kya DP kikolagane butereevu ne NRM nga tasoose kwebuuza ku bannakibiina balala.
Ababaka babadde bakyali kwekyo, president Museven náfulumya ekiwandiiko ngálonze Nobert Mao, okubeera minister wa ssemateeka néssiga eddamuzi mu government ye.
Mu luku𝝶aana lwa bannamawulire lwebatuuzizza ku parliament ababaka bagambye nti tebayinza kugumiikiriza lyebayise ejjoogo lya Nobert Mao ne Gerald Siranda ssaabawandiisi wa DP okubatunda mu NRM.
Omubaka wa Bukoto central Richard Ssebamala agamba nti balimunyiike etagambika ku kyekango kyebaafunye, ku kyasaliddwawo president wa DP .
Omubaka wa Mityana South Lumu Kizito Richard agambye nti baakutuula mu bwangu basalewo anadda mu kifo kya president wa DP ne Sabawandiisi w’ekibiina kino.
Mu ngeri yeemu abakulembeze ba DP mu gombolola ettaano ezikola Kampala, batuuzizza oluku𝝶aana lwa bannamawulire nga bakulembeddwamu Ssentebe wa Dp mu Kampala Sharif Ssentongo Nambaale ne Labson Kijambu, nebalangirira nti okutandika nólunaku lwenkya olwókutaano sibakuddamu kukkiriza bakulembeze ba DP abókuntikko okulinnya ku wofiisi yékibiina.
Bagamba nti baludde nga balaba president wabwe nga yekulubeesa n’ekibiina ekiri mu buyinza, nti naye akaseera katuuse abaviire balonde abantu abanasigala ku mulamwa gwékibiina.
lug_Latn lug_Latn lug_Latn lug_Latn lug_Latn lug_Latn lug_Latn